મોરબી : એક તરફ ગુજરાત સરકાર વીજ બચત માટે ગ્રામપંચાયત, નગરપાલિકા અને મહાનગરપાલિકા વિસ્તારોમાં એલઇડી સ્ટ્રીટ લાઈટો પાછળ કરોડો ખર્ચી રહ્યા છે ત્યારે મોરબી નગર પાલિકા વિસ્તારમાં કોન્ટ્રાક્ટરની લાપરવાહીને કારણે હજારો સ્ટ્રીટ લાઈટો ૨૪ કલાક ચાલુ રહેતી હોવાની સાથે હજારો નવી લાઈટો બંધ પડી હોય નગરપાલિકાના ચીફ ઓફિસર ઉકળી ઉઠ્યા છે અને આ મામલે કામ રાખનાર એજન્સીને નોટિસ ફટકારી બે દિવસમાં બંધ લાઈટો ચાલુ કરવા અને સતત ચાલુ રહેતી સ્ટ્રીટલાઈટ ઓટોમેટિક બંધ થાય તેવી વ્યવસ્થા ગોઠવવા તાકીદ કરી છે અન્યથા ફોજદારી રાહે પગલા ભરવા ચીમકી આપતા ચકચાર જાગી છે.